OzLabs/hebrew-wiki-articles huggingface dataset:
Die a Legend

Die a Legend הוא אלבום הבכורה של הראפר האמריקאי פולו ג'י. האלבום יצא לאור ב-7 ביוני 2019, על ידי חברת התקליטים קולומביה רקורדס.

==קידום==
האלבום הוכרז ב-26 במאי 2019 באמצעות אינסטגרם.<ref></ref> שבוע לאחר מכן, נחשפה רשימת הרצועות של האלבום.<ref name="Instagram"></ref>

==ביקורות==
האלבום זכה לשבחים מצד המבקרים עם צאתו לאור. שלדון פירס מפיצ'פורק נתן לאלבום דירוג של 8.3 מתוך 10 והעניק לו את פרס "המוזיקה החדשה הטובה ביותר". בסקירתו, הצהיר כי פולו "משלב פופ ודריל בקלות ומספק ההופעת בכורה בולטת ברחובות שיקגו, המעוצבת בקפידה ומסופרת בכנות".<ref></ref> ריילי ואלאס מ-HipHopDX אמר כי "ישנה תערובת מעוצבת להפליא של כנות וטרגדיה בתוך האלבום". משתמשי HipHopDX נתנו לאלבום דירוג של 5/5.<ref name="HipHopDX"></ref>

בשנת 2022 האלבום דורג במקום ה-161 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.<ref></ref>

==הצלחה מסחרית==
האלבום הגיע היישר אל המקום השישי במצעד הבילבורד 200, עם 38,000 יחידות שקולות לאלבום בשבוע הראשון לצאתו, והפך לאלבום הראשון של פולו ג'י בעשירייה הפותחת.<ref name="BB2002"></ref> בשבוע השני, ירד האלבום למקום השביעי במצעד, עם 29,000 יחידות שקולות לאלבום באותו השבוע.<ref></ref> בשבוע השלישי, ירד האלבום למקום העשירי, וצבר באותו השבוע 24,000 יחידות שקולות לאלבום.<ref></ref> ב-11 באוגוסט 2020 זכה האלבום בתואר הפלטינה מטעם איגוד תעשיית ההקלטות האמריקאי, על מכירות ויחידות שקולות לאלבום משולבות של למעלה מ-1,000,000 בארצות הברית.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! דנמרק (IFPI Denmark)
| זהב
| 10,000
|-
! קנדה (Music Canada)
| זהב
| 40,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2019
קטגוריה:אלבומי פולו ג'י
קטגוריה:אלבומי חברת קולומביה רקורדס
מרצדס-בנץ EQC

מרצדס-בנץ EQC (באנגלית: Mercedes-Benz EQC) היא מכונית חשמלית במרכב קרוסאובר בעלת חמישה מקומות, שמיוצרת על ידי מרצדס-בנץ משנת 2019. היא הוצגה בספטמבר 2018<ref></ref> ויצאה למכירה במאי 2019<ref></ref>, והגיעה לישראל באוקטובר 2020<ref></ref>.

ה-EQC היא הראשונה במשפחת מרצדס-בנץ EQ.

== עיצוב ==
ה-EQC דומה למרצדס-בנץ GLC-קלאס בעיצובו החיצוני, בפנים המכונית מציגה עיצוב מודרני עם המסך המגע המחבר את מסך המגע שמציג את המולטימדיה עם לוח המחוונים.

== מפרט טכני ==
מרצדס הציגה את ה-EQC עם מערכת הנעה אחת.
* שני מנועים חשמליים המספקים יחד 408 כ"ס. היא מאיצה מ-0 ל-100 קמ"ש בתוך 5.1 שניות ומגיעה למהירות מרבית של 180 קמ"ש. סוללת ליתיום-יון בקיבולת 80 קוט"ש המספקת טווח נסיעה חשמלי של 400 ק"מ. את הסוללה ניתן לטעון במטען ביתי בקיבולת 7.4 קילוואט המטעין את הסוללה מ-10 ל-80 אחוז בתוך 10 שעות או במטען מהיר בקיבולת 110 קילוואט המטעין את הסוללה מ-10 ל-80 אחוז בתוך פחות מ-40 דקות.

== גלריה ==
<gallery widths="220" heights="135">
קובץ:Mercedes-Benz EQC 400 4MATIC (N293) front.jpg|מבט לפגוש הקדמי
קובץ:Mercedes-Benz EQC 400 4MATIC (N293) rear.jpg|מבט לפגוש האחורי
קובץ:Mercedes-Benz EQC 400 4Matic Genf 2019 1Y7A5102.jpg|מבט לצד
קובץ:Mercedes-Benz EQC (04).jpg|מבט לפנים המכונית
</gallery>

== קישורים חיצוניים ==

* 
* קובי זוילי, [https://www.gear.co.il/כתבת-רכב/2021-02-11-N01-מבחן-דרכים-מרצדס-EQC מרצדס EQC במבחן דרכים], באתר פורטל הרכב גיר, 10 בפברואר 2021

== הערות שוליים ==

EQC
EQC
קטגוריה:קרוסאובר
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2018
חוסה מגריניה

חוסה מגריניה (בספרדית: José Magriñá; 14 בדצמבר 1917 – 2 באוגוסט 1988) היה כדורגלן קובני, ששיחק בעמדת החלוץ.

מגריניה השתתף עם נבחרת קובה במונדיאל 1938 ואף כבש בו בתיקו 3–3 נגד רומניה. לאחר שעברו את הסיבוב הראשון הם הובסו 8–0 על ידי שוודיה ברבע הגמר.

==קישורים חיצוניים==

* [https://web.archive.org/web/20150915201845/http://www.fifa.com/fifa-tournaments/players-coaches/people=69663/index.html חוסה מגריניה] באתר פיפ"א.

קטגוריה:כדורגלני מונדיאל 1938
קטגוריה:ילידי 1917
קטגוריה:נפטרים ב-1988
גידול של חבורה

גידול של חבורה הוא האופן שבו חבורה, בדרך כלל אינסופית, מכוסה על ידי מילים הולכות ומתארכות בקבוצת יוצרים נתונה.

== פונקציית הגידול והקצב ==
תהי G חבורה הנוצרת על ידי קבוצת יוצרים סופית, X. בדרך כלל מניחים שהקבוצה סימטרית להיפוך. מסמנים ב-<math>B_X(n)</math> את קבוצת האיברים שאפשר להציג כמכפלה של לכל היותר <math>n</math> איברים של X. פונקציית הגידול המתאימה ל-X היא הפונקציה <math>\ f(n) = |B_X(n)|</math>. כאשר G אינסופית, זוהי פונקציה עולה ממש. מגדירים יחס שקילות על הפונקציות העולות, לפיו <math>\ f \equiv g</math> אם יש קבוע c כך ש-<math>\ f(n) \leq c\cdot g(cn)</math>, וגם להפך. כל פונקציות הגידול של אותה חבורה שקולות זו לזו.

לחבורה נוצרת סופית יש פונקציית גידול פולינומי אם ורק אם היא נילפוטנטית-למעשה (virtually nilpotent). מכאן נובע שבמקרה כזה המעלה של פונקציית הגידול היא מספר שלם. המספר <math>\lim \sqrt[n]{|B_X(n)|}</math> הוא קצב הגידול המעריכי (ביחס ל-X). הקצב הוא 1 כאשר פונקציית הגידול היא תת-מעריכית. יש חבורות שקצב הגידול שלהן ביחס לכל קבוצת יוצרים X גדול מ-1, אבל האינפימום שווה ל-1. אם האינפימום של הקצבים האלה גדול מ-1, החבורה היא בעלת גידול מעריכי. לדוגמה, לחבורה חופשית (לא אבלית) יש גידול מעריכי. בחבורה לא אמנבילית קצב הגידול ביחס לכל קבוצת יוצרים סופית גדול מ-1.

== טור הילברט ==
תהי f פונקציית הגידול של החבורה ביחס לקבוצת יוצרים סופית X. טור הילברט של החבורה (ביחס ל-X) הוא טור החזקות <math>\ \sum_{n=0}^{\infty} f(n)x^n</math>. הטור מעניין במיוחד כאשר הוא מייצג פונקציה רציונלית במשתנה x. חבורה נקראת 'פאן-רציונלית' אם טור הילברט שלה רציונלי ביחס לכל קבוצת יוצרים. החבורות הבאות ידועות כפאן-רציונליות:

* חבורות אבליות-למעשה (virtually-abelian)<ref></ref>
* חבורות היפרבוליות
* חבורת הייזנברג<ref></ref>

לחבורת באומסלג-סוליטר <math>\ B(1,n)</math>יש גידול רציונלי ביחס לקבוצת היוצרים הסטנדרטית. עם זאת, לחבורת הייזנברג מסדר 5 טור הילברט טרנסצנדנטי ביחס לקבוצת היוצרים הסטנדרטית<ref></ref>.

בכל חבורה עם גידול רציונלי, בעיית המילה פתירה. מאידך, יש חבורות פתירות (עם <math>\ G=1</math>) שבהן בעיית המילה אינה פתירה (Kharlampovich 1981), וממילא עם פונקציית גידול שאינה רציונלית.

טור הילברט מוגדר גם עבור חבורה למחצה; עבור חבורה למחצה עם יחס אחד, הוא רציונלי (Backelin).

== ראו גם ==
* ממד גלפנד-קירילוב

==הערות שוליים==

קטגוריה:תורת החבורות
en:growth of group
שלוחת רוססקי

שלוחת רוססקי או מצוק רוססקי (באנגלית: Ruseski Buttress) היא שלוחה ההרית, הבולטת צידה הצפוני של רמת ויסקונסין, ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

השלוחה מהווה את הצד הדרומי של הכניסה לקניון פרקינס.

== היסטוריה ==
=== גילוי ומיפוי השלוחה ===

רכס ויסקונסין (ובו גם השלוחה) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1960.

=== מקור השם ===

שמה של השלוחה ניתן לה על ידי הוועדה המייעצת לשמות אנטארקטיים.

ההר נקרא על שם לוטננט פיטר פ. רוססקי (Peter P. Ruseski), מחיל הנחתים של צי ארצות הברית, ששהא בתחנת בירד, בחורף האנטארקטי 1958.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13053 שלוחת רוססקי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131057 שלוחת רוססקי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12511&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שלוחת רוססקי] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6624531.html שלוחת רוססקי] באתר mindat

== הערות שוליים ==

רוססקי
פונקציית דן

פונקציית דן של חבורה נוצרת סופית היא פונקציה המתארת את אי-השוויון האיזופרימטרי בגרף קיילי של החבורה, ומודדת את הסיבוכיות של פתרון בעיית המילה בחבורה זו.

תהי G חבורה הנוצרת על ידי קבוצה X עם קבוצת יחסים R. כל מילה w המייצגת את איבר היחידה אפשר להציג כמכפלה של צמודים <math>\ w = (p_1 r_1 p_1^{-1})\cdots (p_t r_t p_t^{-1})</math>, כאשר <math>\ r_1,\dots,r_t \in R^{\pm 1}</math> הם יחסים. המספר המינימלי של יחסים כאלה הוא השטח של w. פונקציית דן המתאימה ל-X מוגדרת כך ש-<math>\ f(n)</math> הוא השטח הגדול ביותר של מילים באורך n.

מגדירים יחס שקילות על פונקציות, כך ש-<math>\ f \equiv g</math> אם קיים קבוע c כך ש-<math>\ f(n) \leq c \cdot g(cn)+cn</math>, וכן להפך. כל שתי פונקציות דן של אותה חבורה שקולות זו לזו. בפרט, אם פונקציית דן שקולה לחזקה <math>\ n^{\alpha}</math>, אז המעלה <math>\ \alpha</math> מוגדרת היטב. יש חבורות מוצגות סופית עם פונקציות דן כאלה עבור קבוצה צפופה של ערכים <math>2\leq \alpha</math>. פונקציית דן עשויה להיות אקספוננציאלית, אפילו עבור חבורה מטא-אבלית.

כל פונקציית דן תת-ריבועית היא ליניארית. חבורה היא היפרבולית אם ורק אם יש לה פונקציית דן ליניארית. יש חבורות רבות עם פונקציית דן ריבועית: כל חבורה אבלית, כל חבורה חופשית-על-ציקלית, חבורת תומפסון, וגם החבורות <math>\ \operatorname{SL}_n(\mathbb{Z})</math> כאשר <math> n \geq 5</math>.

פונקציית דן קשורה בזמן הריצה של מכונת טיורינג לא דטרמיניסטית הפותרת את בעיית המילה בחבורה. למעשה, הפונקציה רקורסיבית אם ורק אם בעיית המילה פתירה. בעיית המילה של חבורה נוצרת סופית היא במחלקת הסיבוכיות NP אם ורק אם החבורה מוכלת בחבורה מוצגת סופית שיש לה פונקציית דן פולינומית. עם זאת, יש חבורה מוצגת סופית עם פונקציית דן ריבועית, שבעיית הצמידות שלה אינה פתירה. בעיית האיזומורפיזם פתירה עבור חבורות היפרבוליות, אבל לא עבור חבורות מוצגות סופית עם פונקציית דן ריבועית.

פונקציית דן של תת-חבורה עשויה לגדול מהר יותר מזו של החבורה עצמה.

== ראו גם ==
* גידול של חבורה
* בעיות דן

קטגוריה:תורת החבורות הקומבינטורית
קטגוריה:תורת החבורות הגאומטרית
מרכוס פיסטר

מרכוס פיסטר (בגרמנית: Marcus Pfister; נולד ב-30 ביולי 1960) הוא סופר ומאייר שווייצרי, הכותב בגרמנית.

==קורות חיים==

מרכוס פיסטר נולד בברן. לאחר סיום בית הספר הוא למד עיצוב וסיים בית ספר לאמנויות. בתחילת שנות ה-80 של המאה ה-20, מרכוז פיטר סייר ברחבי העולם. בחזרה לברן הוא התחיל לעבוד כמאייר ספרים עצמאי.

את ספרו הראשון Wer ist mein Freund? הוא פרסם בשנת 1986. בשנת 1992 הוא פרסם את ספרו "דג הקשת" שהיה ראשון בסדרה. סדרה זו זכתה להצלחה ותורגמה לכ-60 שפות. ברחבי העולם נמכרו 30 מיליון עותקים. בשנת 2000 החלה הקרנת סדרת הנפשה על בסיס הספר שכללה 26 פרקים.

על יצירותיו מרכוז פיסטר זכה במספר פרסים ספרותיים בשווייץ, ארצות הברית, איטליה וצרפת. הוא מאייר את הספרים בעזרת צבעי מים.

==קישורים חיצוניים==

* 
* [https://portal.dnb.de/opac.htm?method=simpleSearch&cqlMode=true&query=idn%3D119495155 מידע מאתר הספרייה הלאומית הגרמנית]
* 

קטגוריה:סופרי ילדים ונוער שווייצרים
קטגוריה:מאיירים
קטגוריה:שווייצרים שנולדו ב-1960
טור הוקון הולטה

טור הוקון הולטה (נורווגית: Tor Håkon Holte; נולד ב-1 באוגוסט 1958) הוא גולש סקי למרחקים נורווגי, אחיו של גאיר הולטה.
== חייו ==
טור הוקון הולטה נולד בדראמן, וייצג את מועדון "הוקסונד יל" (Hokksund IL). הוא השתתף במספר תחרויות בינלאומיות בשנים 1982–1987. באליפות העולם של שנת 1985 הוא היה חבר בנבחרת נורווגיה שזכתה במדליית זהב בריצת שליחים 10*4 ק"מ. באותה אליפות הוא סיים במקום התשיעי בריצה ל-50 ק"מ.

באולימפיאדת חורף 1984 טור הוקון הולטה סיים במקום השמיני בריצה ל-15 ק"מ ובמקום הרביעי בתחרות השליחים. באולימפיאדת חורף 1988 הוא השתתף בריצות אישיות וסיים בעשירייה השנייה.

בתחרויות גביע עולם הוא עלה על הפודיום שבע פעמים בריצות אישיות, כולל שני ניצחונות בריצת 50 ק"מ.

== קישורים חיצוניים ==

* [https://www.fis-ski.com/DB/general/athlete-biography.html?sector=CC&competitorid=25537 סיכום הופעות באתר איגוד גלישת סקי]

קטגוריה:גולשי סקי למרחקים נורווגים
קטגוריה:גולשי סקי למרחקים באולימפיאדת סרייבו (1984)
קטגוריה:גולשי סקי למרחקים באולימפיאדת קלגרי (1988)
קטגוריה:נורווגים שנולדו ב-1959
לואיס האנטר

לואיס האנטר (באנגלית: Louis Hunter; נולד ב-17 במרץ 1992) הוא שחקן אוסטרלי., אשר ידוע בשל תפקידו בתור ניק סטרטוס בסדרה "משפחת פוסטר" ברשת Freeform ובשל הופעתו בתור פאריס בסדרה "טרויה: נפילתה של עיר" בנטפליקס.

== ביוגרפיה ==
האנטר נולד בגליב, אחד מפרוורי סידני, באוסטרליה. הוא למד בבית ספר לאמנויות והחל את הקריירה שלו כאשר ששיחק בצעירותו במספר הפקות תיאטרון.

== קריירה ==
האנטר החל את קריירת המשחק המקצועית שלו בשנת 2008 לאחר שלוהק לתפקיד ראשי בסדרת הטלוויזיה האוסטרלית "Out of the Blue". לאחר מכן הוא שיחק בהפקה הבימתית של "מלחמת השושנים" בתיאטרון הלאומי של סידני לצד קייט בלאנשט. 

האנטר ערך את הופעת הבכורה מחוץ לאוסטרליה בשנת 2011 בסדרת הטלוויזיה האמריקאית "המעגל הסודי". בשנת 2016 החל לשחק בתפקיד חוזר בסדרה "משפחת פוסטר". 

בשנת 2018 האנטר הופיע גם בסדרה ההיסטורית של נטפליקס "טרויה: נפילתה של עיר" בתפקיד פאריס. <ref></ref>

בשנת 2021 שיחק בדמותו של ג'וש לי בסדרה הבריטית "התאמה מושלמת" של רשת נטפליקס.

== חיים אישיים ==
מאז 2017 האנטר נמצא בזוגיות עם השחקנית והדוגמנית הגרמנייה בלה דיינה; לאחר ששיחקו יחד בסדרה "טרויה: נפילתה של עיר".

== פילמוגרפיה ==
=== קולנוע ===
{| class="wikitable"
! שנה
! סרט
! תַפְקִיד
! הערות
|-
|2009
|The 7th Hunt
|טום
|
|-
| 2015
|Killing Animals
| ראיין
|
|-
| 2016
|Jack Goes Home
| דאנקן
|
|-
| 2017
|The Honor Farm
|ג'יי. די
|
|}

=== טלוויזיה ===
{| class="wikitable"
! שנה
! סדרה
! תַפְקִיד
! הערות
|-
| 2008–2009
|Out of the Blue
| קייל מולרוני
| 39 פרקים
|-
| 2011–2012
| המעגל הסודי
| ניק ארמסטרונג
| 7 פרקים
|-
|2012
|The Woodlies
|שבע נקודות
|דיבוב; 7 פרקים
|-
|2014
|רד בנד סוסייטי
|ג'יי
|פרק: "Know Thyself"
|-
| 2016–2018
| משפחת פוסטר
| ניק סטרטוס
| תפקיד חוזר (עונות 5-3); 18 פרקים
|-
| 2018
|טרויה: נפילתה של עיר
| פאריס
|תפקיד ראשי; 8 פרקים
|-
| 2018
|On the Ropes
| לאקלן או'לירי
|מיני-סדרה
|-
| 2021
|התאמה מושלמת
| ג'וש לי
| 5 פרקים
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:אוסטרלים שנולדו ב-1992
אהרן משה קיסילוב

הרב אהרן משה קיסילוב (תרכ"ו – ט"ו באלול תש"ט, 9 בספטמבר 1949) היה רב ופוסק ברוסיה ובחרבין ורב הראשי של המזרח הרחוק כולו.<ref></ref> תמך בציונות ועודד להצטרף ולתרום למוסדות הציוניים.<ref></ref>
ציור על פי תמונה של הרב קיסילוב על כריכת ספרו של דב בער קוטלרמן - די אָפּגעשטויסענע (הנידחת)

==חייו==
קיסילוב נולד בעיירה סוראז' ברוסיה. בלט מגיל צעיר בכשרונותיו. בגיל 16 למד בישיבתו של הגדול ממינסק במינסק. בגיל 18 החל ללמוד בישיבת וולוז'ין תחת ראשותם של הנצי"ב ור' חיים מבריסק. הוסמך לרבנות על ידי רבי חיים עוזר גרודזנסקי ורבנים נוספים. בשנת תר"ס (1900) קיבל על עצמו את רבנות הקהילה בבוריסוב. בשנת תרע"ג (1913) התבקש למלא את משרת הרבנות בעיר חרבין בסין, שם התפתח מרכז יהודי חשוב החל מסוף המאה ה-19.

בזמן מלחמת העולם הראשונה כשהעיר נמלאה פליטים יהודים שברחו מאירופה הוא דאג להצלתם בניגוד למדיניות הממשל המקומי ואף נידון על כך למאסר.

בשנת 1937 בוועידה הראשונה של יהודי המזרח הרחוק הוכרז הרב קיסילוב כרב הראשי לכל אזור המזרח הרחוק.

הוא המשיך למלא את תפקידו גם בעת שפעילות הקהילות נאסרה בסוף ימיו ואף שימש בתפקיד יו"ר הקהילה. הרב קיסילוב מילא את תפקידו עד פטירתו ב-1949. אלמנתו פייגא עלתה עם פטירתו לישראל והתגוררה בתל אביב.

==ספריו==

ספר השו"ת "משברי ים", חרבין, תרפ"ו
על אף תנאי חייו הרחוקים מכל המרכזים היהודיים עמד הרב קיסילוב בקשרי מכתבים והתכתב עם גדולי הדור בבעיות השעה. את תשובותיו כינס בספרו משברי ים שנדפס בחרבין, שם הוא דן בסוגיות תלמודיות ובבעיות השעה בעיקר בנוגע לדיני אישות של קידושין, גיטין ועגונות. בספרו זה הוא מתכתב עם רבי מאיר שמחה הכהן מדווינסק, הרב איצל'ה מפוניבז', הרב נתן נטע אולבסקי ואחרים.

עם בעיות עזיבת הדת בקרב הדור הצעיר הוא ניסה להתמודד באמצעות חיבור ספר ברוסית - Национализм и еврейство: Сборник статей и лекций (הרצאות ומאמרים על הלאומיות והיהדות). יצא ב-1941, ומהדורה שנייה ב-1943.

אלמנתו הוציאה בתל אביב את ספרו "אמרי שפר" ובו מבחר נאומים ודרושים מעיזבונו.

==קישורים חיצוניים==
* 
* 
* 

==הערות שוליים==

קטגוריה:רבנים רוסים
קטגוריה:מחברי ספרי שו"ת
קטגוריה:בוגרי ישיבת וולוז'ין
קטגוריה:רבני הציונות הדתית
קטגוריה:ילידי 1866
קטגוריה:רוסים שנפטרו ב-1949
עקיבא פגי

עקיבא פגי (6 באפריל 1927 – 1 ביולי 2008) היה קצין בכיר בחיל הים הישראלי ושימש בתפקיד ראש מספן הציוד בתקופת מלחמת יום הכיפורים. לאחר השירות, שימש ראש אגף הנדסה בחברת צים.

== ביוגרפיה ==
משפחת פייג אלכסנדר וגיזלה וביתם הבכורה עלו מפראג בשנת 1925 והתיישבו בחפציבה. ב-6 באפריל 1927 נולד עקיבא בבית החולים בעפולה. בגלל קשיי הקליטה חזרה המשפחה בשנת 1929 לפראג. עם התגברות הנצים באירופה עזבה המשפחה בשנת 1938 את אירופה ועלתה לארץ ישראל והתיישבה בחיפה. האב נעשה מנהל חשבונות בסולל בונה עקיבא למד בבית הספר חוגים והמשיך בבית הספר המקצועי שליד הטכניון.

עם הקמת חיל הים התגייס אליו עקיבא כמכונאי באח"י הגנה ובפריגטה אח"י משגב (ק-30). לקראת ההפלגה לארצות הברית במבצע קולומבוס נדרשו אנשי הצוות לעברת את שמם והוא בחר בשם "פגי".

תוך כדי השירות בחיל הים למד הנדסת מכונות בטכניון והוסמך כמהנדס מכונות.

נעשה ראש ענף ציוד 3 במספן הציוד ובשנת 1972 נעשה ראש מספן הציוד תפקיד בו שימש במלחמת יום הכיפורים.

לאחר שחרורו מהצבא, בשנת 1976 נעשה פגי ראש מחלקת ההנדסה בחברת צים, תפקיד אותו מילא במשך כ-10 שנים.

היה נשוי לצפרירה מבית מילר ולזוג נולדו שלושה ילדים וכן נכדים. הוא נפטר בשנת 2008 והובא למנוחות בבית העלמין גן עדן שבעין כרמל.

== מפרי עטו ==
* עקיבא פגי, המינהל ש"מעבר לכביש", בטאון צים, אפריל 1979, עמ' 9.
* עקיבא פגי, יאיר ברקר, הקמת משמר חופים בישראל, מכון וידרא לחקר הספנות והתעופה, אוניברסיטת חיפה, 1999

==קישורים חיצוניים==
* 

קטגוריה:ראשי מספן הציוד
קטגוריה:בוגרי בסמ"ת
קטגוריה:בוגרי הטכניון - מכון טכנולוגי לישראל
קטגוריה:חיילי חיל הים במלחמת יום הכיפורים
קטגוריה:תתי-אלופים בחיל הים
קטגוריה:אישים הקבורים בעין כרמל
קטגוריה:ישראלים שנולדו ב-1927
קטגוריה:ישראלים שנפטרו ב-2008
קטגוריה:חיילי חיל הים במלחמת העצמאות
סוללת אלומיניום-אוויר

סוללת אלומיניום-אוויר (או סוללת Al–air, באנגלית: Aluminium–air battery) היא סוללת מתכת-אוויר, המייצרת חשמל מתגובת חמצן באוויר עם אלומיניום. צפיפות האנרגיה שלה מהגבוהות ביותר בתחום הסוללות, אך הן אינן נמצאים בשימוש נרחב עקב עלות גבוהה של האנודות ובעיות טיפול בתוצרי לוואי בעת שימוש באלקטרוליטים רגילים. גורמים אלו הגבילו את השימוש בהן בעיקר ליישומים צבאיים. עם זאת, לרכב חשמלי עם סוללות אלומיניום יש פוטנציאל לטווח נסיעה של עד פי שמונה מטווח סוללת ליתיום-יון ועם משקל כולל נמוך משמעותית.

סוללות אלומיניום-אוויר הן תאים ראשוניים, כלומר אינן נטענות. ברגע שאנודת האלומיניום נצרכת על ידי תגובתה עם חמצן אטמוספירי בקתודה הטבולה באלקטרוליט על בסיס מים ליצירת תחמוצת אלומיניום, הסוללה כבר לא תייצר חשמל. עם זאת, ניתן לטעון את הסוללה באופן מכני באנודות אלומיניום חדשות המיוצרות ממחזור תחמוצות האלומיניום. מיחזור כזה ידרש אם יהיה אימוץ נרחב של סוללות אלומיניום.

כלי רכב המונעים מאלומיניום נמצאים בדיון זה כמה עשורים. <ref></ref> הכלאה מקלה על העלויות, ובשנת 1989 דווח על בדיקות דרכים של הכלאה של סוללת אלומיניום-אוויר/עופרת-חומצה ברכב חשמלי.<ref></ref> מיניוואן היברידי כזה המופעל באמצעות אלומיניום הודגם באונטריו בשנת 1990.

במרץ 2013 פרסם Phinergy<ref></ref> סרטון הדגמה של מכונית חשמלית המשתמשת בתאי אוויר מאלומיניום שנסעה 330&nbsp;ק"מ באמצעות קתודה מיוחדת והידרוקסיד אשלגן.<ref></ref> ב-27 במאי 2013, בערוץ הישראלי 10 שודרה חדשות הערב הוצגה מכונית עם סוללת Phinergy מאחור, בטענה לטווח של 2,000 ק"מ לפני שנדרשה החלפת אנודות האלומיניום.<ref></ref>

== אלקטרוכימיה ==
חצי תגובת חמצון האנודה היא:

חצי התגובה להפחתת הקתודה:

התגובה הכוללת היא:

מתח של כ-1.2 וולט נוצר על ידי תגובות אלה וניתן להשגה בפועל כאשר אשלגן הידרוקסיד משמש כאלקטרוליט. אלקטרוליט מים מלוחים משיג כ-0.7 וולט לתא.

המתח הספציפי של התא יכול להשתנות כתלות בהרכב האלקטרוליט כמו גם במבנה ובחומרים של הקתודה.

ניתן להשתמש במתכות אחרות באופן דומה, כגון ליתיום-אוויר, אבץ-אוויר, מנגן-אוויר ונתרן-אוויר, חלקן עם צפיפות אנרגיה גבוהה יותר. עם זאת אלומיניום נחשב אטרקטיבי כמתכת היציבה ביותר.<ref name="automotivelogistics-20200203"></ref>
*

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלומיניום
קטגוריה:סוללות
קטגוריה:אלקטרוכימיה
תחנת מז'דונארודנאיה

תחנת מוסקבה-סיטי (ברוסית: Москва-Сити, עד 31 במרץ 2024 - מז'דונארודנאיה) היא תחנת הרכבת התחתית של מוסקבה בקו פיליובסקאיה.

התחנה ממוקמת בחלק התת-קרקעי של ליבת מוסקבה סיטי שבמוסקבה סיטי, ברובע פרסננסקי.

תחנת מז'דונארודנאיה נפתחה ב־30 באוגוסט 2006, והיא חלק ממחלף הכולל את מתחמי התחבורה הבאים: תחנת "דלובוי צנטר" של הטבעת המרכזית של מוסקבה, פלטפורמת "טסטובסקאיה" בכיוון בלרוסקויה של הרכבת, ובלורוסקו-סביולובסקי דיאמטר .

בתרגום מרוסית פירוש שם התחנה הוא "בינלאומית", ובנוסף גם נקראת כך, וזאת בהקשר למרכז העסקים המוסקבאי הבינלאומי "מוסקבה סיטי".

==גלריה==
<gallery mode=packed heights="180px">
קובץ:Moscow Metro 65269 2023-10 Mezhdunarodnaya 1698511656.webp|רציף
קובץ:Mezhdunarodnaya 2023-10 1698511401.webp|דרגנועים
קובץ:Moscow-City22.jpg|נוף על מוסקבה סיטי ביציאה מתחנת המטרו
קובץ:Mosow-CITY22.jpg|נוף ביציאה מתחנת המטרו
</gallery>

== קישורים חיצוניים ==

== הערות שוליים ==

מז'דונארודנאיה
שמואל פישר (משורר)

שמואל פישר (בהונגרית: Fischer Sámuel; 1846, זאדורפלווה – יולי 1917, מישקולץ) היה מורה ומשורר יהודי-הונגרי, עיתונאי ומתרגם.<ref>[http://resolver.pim.hu/auth/PIM87522 Fischer Sámuel]. Magyar Életrajzi Index. Petőfi Irodalmi Múzeum. Hozzáférés ideje: 2016. május 21.</ref>

== ביוגרפיה ==
שמואל פישר כתב את עבודותיו בעברית. לאחר שסיים את הכשרתו כמורה וקיבל תעודת הוראה, הוא היה מורה בבית הספר היהודי של קהילת מישקולץ במשך כמה עשורים. כחוקר יהדות מצוין ודובר עברית על בוריה, הוא היה עמית קבוע של העיתוןהצפירה בוורשה, (שהיה אחד העיתונים העבריים החשובים והפופולריים שיצאו לאור בתחום המושב, ונקרא בעולם היהודי כולו, החל מהמחצית השנייה של המאה ה-19 ועד תחילת המאה ה-20). בו פישר פרסם מאמרים ושירים רבים. עבודותיו: האמת (אגדות); מבחר שירים הונגריים (שירים של משוררים הונגרים, שנדור פטפי, יאנוש אראן ועוד בתרגום לעברית) ו"מידות ישראל" שבחוברתו זו המיר את המידה הפסוקה (הקצב והחריזה) העברי העתיק לזו ההונגרית.

== לקריאה נוספת ==
* לקסיקון יהודי הונגרי. עורך ראשי פטר אויווארי. 1929. עמוד 280–281 [http://mek.oszk.hu/04000/04093/html/0288.html שמואל פישר]
* פאל גוליאש : חייהם ויצירותיהם של סופרים הונגרים. בודפשט: איגוד הספרנים והארכיונים ההונגרים. 1939-2002.

== הערות שוליים ==

קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:מורים יהודים במאה ה-19
קטגוריה:מורים יהודים עד אמצע המאה ה-20
קטגוריה:הונגרים שנולדו ב-1846
קטגוריה:נפטרים ב-1917
מרצדס-בנץ EQV

מרצדס-בנץ EQV (באנגלית: Mercedes-Benz EQV) היא מכונית חשמלית במרכב מיניוואן בעלת שמונה<ref name=":0"></ref> או שבעה מקומות, שמיוצרת על ידי מרצדס-בנץ משנת 2019. היא הוצגה בתערוכת הרכב של פרנקפורט בספטמבר 2019<ref name=":1"></ref>. בתערוכת הרכב הבינלאומית של ז'נבה במרץ 2019 הציגה את דגם הקונספט המקדים<ref></ref>.

ה-EQV היא השנייה במשפחת מרצדס-בנץ EQ.

== עיצוב ==
העיצוב החיצוני למעט הפגושים נשאר זהה למרצדס -בנץ V-קלאס, בפנים מכונית מרצדס עיצבה אותה בעיצוב של דגמי ה-EQ, אך הפעם במקום מסך מגע המחבר את המולטימדיה והלוח מחוונים תחת מסגרת אחת, לוח המחוונים הפעם אינו דיגיטלי וישנו רק מסך מגע אחד בקוטר 10 אינץ'.

== מפרט טכני ==
מרצדס משווקת את ה-EQV עם מערכת הנעה אחת<ref></ref>.

* הנעה קדמית עם מנוע חשמלי אחד המספק כ-204 כ"ס ומומנט מרבי של 36.9 קג"מ. המהירות הוגבלה ל-160 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 405 ק"מ<ref></ref>. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10 ל-80 אחוז בתוך 10 שעות או באמצעות מטען מהיר בקיבולת 110 קילוואט המטעין את הסוללה מ-0 ל-80 אחוז בתוך 45 דקות.

== גלריה ==
<gallery widths="220" heights="135">
קובץ:Mercedes-Benz EQV 300 IMG 4372.jpg|מבט אחורי
קובץ:2020 Mercedes-Benz EQV.jpg|מבט קדמי
</gallery>

== קישורים חיצוניים ==

== הערות שוליים ==

EQV
EQV
קטגוריה:מכוניות חשמליות
קטגוריה:מיניוואנים
קטגוריה:כלי רכב המיוצרים בספרד
קטגוריה:דגמי מכוניות שהושקו ב-2019
מרצדס-בנץ EQ

מרצדס-בנץ EQ (באנגלית: Mercedes-Benz EQ) היא משפחת המכוניות החשמליות מתוצרת חברת מרצדס-בנץ. המשפחה הושקה בתערוכת הרכב של פריז בספטמבר 2016<ref></ref><ref></ref>, עם הצגת הקונספט מרצדס-בנץ ג'נריישן EQ<ref name=":0"></ref>.

הסמליל של המשפחה החל כ-eQ אך בעקבות תביעה של צ'רי במרץ 2017 שלטענתה מרצדס העתיקה את הסימן מהצ'רי QQ3 החשמלי<ref></ref>, שינתה מרצדס את הסמליל ל-EQ<ref></ref>.

== דגמים בייצור סדרתי ==
{| class="wikitable"
|+
!תמונה
!דגם
!מרכב
!הערות
!מקורות
|-
|לא ממוסגר
|מרצדס-בנץ EQC
|קרוסאובר 5 מקומות
|הדגם הראשון של החברה. הושק בספטמבר 2018.
|<ref></ref>
|-
|לא ממוסגר
|מרצדס-בנץ EQV
|מיניוואן 7-8 מקומות
|הדגם השני של החברה. הושק בספטמבר 2018.
|<ref></ref>
|-
|לא ממוסגר
|מרצדס-בנץ EQA
|קרוסאובר 5 מקומות
|הדגם השלישי של החברה. הושק בינואר 2021
|<ref></ref>
|-
|לא ממוסגר
|מרצדס-בנץ EQS
|מכונית סלון, יוקרתית, סדאן
|הדגם הרביעי של החברה, הושק באפריל 2021.
|<ref></ref>
|-
|לא ממוסגר
|מרצדס-בנץ EQB
|קרוסאובר 7 מקומות
|הדגם החמישי של החברה. הושק באפריל 2021
|<ref></ref>
|-
|לא ממוסגר
|מרצדס-בנץ EQE
|סדאן
|נחשפה ב-5 בספטמבר 2021 והוצגה למחרת בתערוכת הרכב הבינלאומית של מינכן
|<ref></ref><ref></ref>
|-
|לא ממוסגר
|מרצדס-בנץ EQS SUV
|קרוסאובר
|גרסת קרוסאובר המבוססת בעיקרה על ה-EQS סדאן, נחשפה ב-19 באפריל 2022
|<ref></ref>
|}

== דגמים המיועדים לייצור סדרתי ==
{| class="wikitable"
|+
!דגם
!מרכב
!שנת הפקה
!מקורות
|-
|מרצדס-בנץ EQT
|מיניוואן יוקרתי
|מתוכנן לתחילת 2022
|<ref name=":1"></ref>
|}

== דגמי קונספט ==
{| class="wikitable"
|+
!תמונה
!דגם
!מרכב
!הערות
!מקורות
|-
|לא ממוסגר
|מרצדס-בנץ ג'נריישן EQ קונספט
|קרוסאובר
|הקונספט המקדים ל-EQC
|<ref name=":0" />
|-
|לא ממוסגר
|מרצדס-בנץ EQA קונספט
|האצ'בק
|הקונספט המקדים של ה-EQA
|<ref></ref>
|-
|לא ממוסגר
|מרצדס-בנץ EQV קונספט
|מיניוואן
|הקונספט המקדים של ה-EQV
|<ref></ref>
|-
|לא ממוסגר
|מרצדס-בנץ ויז'ן EQS קונספט
|סדאן יוקרתי
|הקונספט המקדים ל-EQS
|<ref></ref>
|-
|לא ממוסגר
|מרצדס-בנץ EQT קונספט
|מיניוואן יוקרתי
|הקונספט המקדים ל-EQT
|<ref name=":1" />
|-
|לא ממוסגר
|מרצדס-בנץ EQG קונספט
|ג'יפ שטח יוקרתי המבוסס על מרצדס-בנץ G-קלאס
|הקונספט המקדים ל-EQG
|<ref></ref>
|}

== קישורים חיצוניים ==

== הערות שוליים ==

*
+
קטגוריה:מכוניות חשמליות
הרמן באואר-מארקפי

הרמן באואר-מרקפי (במקור הרמן באואר מרקוסון, בהונגרית: Bauer-Márkfi Herman; סניץ,<ref>Szinnyeinél Hlubok</ref> 1801 – סגד, 14 במרץ 1874) היה מורה יהודי-הונגרי, פקיד הרישום ואחר כך המזכיר של הקהילה היהודית בסגד.

== ביוגרפיה ==
הרמן באואר-מארקפי הועסק כמורה בבית הספר היהודי בעיר מאקו בדרום ממלכת הונגריה, שם היה גם פקיד הרישום. הוא נבחר לפקיד הרישום בשנת 1834 על ידי הקהילה היהודית הגדולה בעיר סגד, שם עבד גם כמזכיר הקהילה לאחר מכן בהצלחה רבה עד לפרישתו בשנת 1862.

הרמן באואר-מארקפי היה חוקר יהדות, עברית ותלמוד בולט, שגם נשא דרשות בהונגרית ובגרמנית. הייתה לכך השפעה משמעותית על ה"הונגריזציה" של היהודים בתחומי ממלכת הונגריה.

הוא קיים פעילות ספרותית מתמדת. עבד ב"ביכורי העתים"<ref>[https://il.bidspirit.com/ui/lotPage/source/catalog/auction/5539/lot/132800/ביכורי-העיתים-וינה-1820-208-עמ?lang=he כריכה חיצוני כתב העת ביכורי העתים וינה]</ref> שיצא בווינה (כתב עת מדעי שהופיע בווינה בשפה העברית והיה כתב עת של תנועת ההשכלה היהודית בתקופת פעולתה באוסטריה ובגליציה, כתב העת שיצא לאור בווינה בשנים תקפ"א-תקצ"ב (1820–1831) כלל גם רשימות רבות של משה שטיינשניידר מייסד המחקר המודרני של הביבליוגרפיה העברית. ב-23 במרץ 1841 פרסם באואר-מארקפי קול קורא למילון כיס עברי-הונגרי (העבודה שתוכננה לשמונה חוברות כבר הייתה אז מושלמת בכתב יד). באואר היה היהודי הראשון שכתב מחקר פילוסופי בהונגרית בעקבות הפיידון<ref>"פיידון", בפרויקט גוטנברג הגרמני (בגרמנית)</ref> של משה מנדלסון בשם "הנשמה".

== עבודותיו שהתפרסמו בנפרד ==
* Fromme Ansichten. סגד, 1837.
* נאום חגיגי. כתב לחנוכת בית הכמסת ב 19 מאי 1843 1843.
* קול אבל. לזכרו של מר יאנוש פאלפי, חבר מועצת העיר סגד, להלווייתו. סגד, 1844.
* Eine Freudensstimme (אירוע ההשבעה של הפלטין של צ'ונגראד. סגד, 1852.

=== תרגומים ספרותיים ===
* על אלמוות הנפש (הנשמה). סגד, 1836. שתי חוברות. (נכתב בעקבות פיידון של מנדלסון)
* משלי שלמה<ref>A Zsidó Lexikon szerint Salomó</ref> בודה, 1844. (המשלים של שלמה בהונגרית ובעברית, באותיות אוניברסיטת M K)

== לקריאה נוספת ==
* לקסיקון יהודי הונגרי. 1929. [http://mek.oszk.hu/04000/04093/html/0103.html הרמן באואר מארקפי]
* יוז'ף סיניאי. [http://mek.oszk.hu/03600/03630/html/toc/b.htm חייהם ויצירותיהם של סופרים הונגרים] 1891.

== הערות שוליים ==

קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:אנשי דת יהודים
קטגוריה:מתרגמי התנ"ך
קטגוריה:חוקרי תלמוד
קטגוריה:ילידי 1801
קטגוריה:נפטרים ב-1874
גאורגי דז'יקייה

גאורגי דז'יקייה (ברוסית: Георгий Тамазович Джикия; נולד ב-21 בנובמבר 1993) הוא כדורגלן רוסי ממוצא גאורגי-מגרלי המשחק בעמדת הבלם.
==קריירת מועדונים==
דז'יקייה, נולד במוסקבה להורים ממוצא גאורגי שגורשו מאבחזיה. דז'יקייה, התחיל את הקריירה שלו במחלקת הנוער של לוקומוטיב מוסקבה. ב-24 במאי 2011, דז'יקייה ערך את הופעת הבכורה שלו בקבוצת המילואים של המועדון, אך מעולם לא שיחק בקבוצה הבוגרת.

ב-27 בפברואר 2014, דז'יקייה חתם בספרטק נלצ'יק ובסיום העונה חתם בחימיק דזרז'ינסק. ב-10 ביולי 2015, דז'יקייה חתם באמקאר פרם.

ב-26 בפברואר 2016, דז'יקייה חתם בספרטק מוסקבה. ב-18 בינואר 2018, דז'יקייה נפצע ברצועה הצולבת וסיים את העונה. הוא שיחק במדי הקבוצה עד מאי 2024, במהלך תקופתו בקבוצה זכה בסופרקאפ, בגביע ובאליפות והיה לכדורגלן הרוסי הראשון לזכות בכל שלושת התארים הלאומיים.

==קריירה בינלאומית==
בנובמבר , דז'יקייה זומן לראשונה לסגל נבחרת רוסיה. ב-5 ביוני 2017, דז'יקייה ערך את הופעת הבכורה שלו בנבחרת במשחק ידידות נגד .

ב-16 בנובמבר 2019, דז'יקייה הבקיע את שער הבכורה שלו בנבחרת בהפסד 1–4 ל.

דז'יקייה זומן לסגל הנבחרת לקראת גביע הקונפדרציות 2017 ויורו 2020.

== תארים ==
ספרטק מוסקבה
* אליפות רוסיה: 2016/2017
* הסופרקאפ הרוסי: 2017
* גביע רוסי: 2021/2022

==קישורים חיצוניים==

קטגוריה:כדורגלנים רוסים
קטגוריה:בלמי כדורגל רוסים
קטגוריה:מוסקבה: כדורגלנים
קטגוריה:כדורגלני לוקומוטיב מוסקבה
קטגוריה:כדורגלני ספרטק נלצ'יק
קטגוריה:כדורגלני אמקאר פרם
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:כדורגלני גביע הקונפדרציות 2017
קטגוריה:כדורגלני יורו 2020
קטגוריה:רוסים שנולדו ב-1993
קטגוריה:זוכי פרס ג'נטלמן השנה בכדורגל הרוסי
ווטר-טאוור מיוזיק

ווטר-טאוור מיוזיק (באנגלית: WaterTower Music) לשעבר ניו ליין רקורדס (באנגלית: New Line Records), היא חברת תקליטים שהוקמה בשנת 2000.<ref name=":0"></ref> דרך חברת התקליטים הזו יצאו פסקולים לחלק מסרטי האימה המכניסים ביותר בכל הזמנים, כדוגמת: The Conjuring ,Annabelle ,The Conjuring 2 ו-Annabelle: Creation.<ref></ref>

חברת התקליטים מופצת ברחבי העולם על ידי ADA; חלק מוורנר מיוזיק גרופ, שהייתה בבעלות האחים וורנר בעבר.

== רקע והיסטוריה ==
חברת התקליטים הוקמה בשנת 2000 בשם ניו ליין רקורדס, על ידי ג'ייסון לין.<ref name=":1"></ref> ב-15 בינואר 2010 שונה שמה של ניו ליין רקורדס לווטר-טאוור מיוזיק.<ref name=":1" /> בשנת 2019, ההפצה חזרה לידי ADA, ובכך איחדה מחדש את וורנר מיוזיק גרופ עם עם האחים וורנר.<ref></ref> מעבר לכך, נמצא מיקום המטה של החברה בברבנק, קליפורניה.<ref name=":0" />

בין האמנים החתומים בחברה, נמנים: הנס צימר, ג'נקי XL, הווארד שור, רמין ג'וואדי, מייקל ג'אקינו, תומאס ניומן, דני אלפמן, ג'וסף בישארה ומקס ריכטר.<ref name=":0" />

== לקט מתוך פסקולי החברה ==
להלן לקט מתוך הפסקולים שיצאו על ידי חברת התקליטים:
* 2010: Valentine's Day
*2011: A Cinderella Story: Once Upon a Song
*2013: The Conjuring
*2014: Annabelle
*2016: The Conjuring 2
*2017: Annabelle: Creation
*2017: King Arthur: Legend of the Sword
*2017: Justice League
*2018: The Nun
*2019: The Curse of La Llorona
*2019: Annabelle Comes Home
*2020: Self Made: Inspired by the Life of Madam C. J. Walker
*2021: 
*2021: The Conjuring: The Devil Made Me Do It

== קישורים חיצוניים ==

* 

== הערות שוליים ==

קטגוריה:חברות תקליטים
קטגוריה:האחים וורנר
קטגוריה:וורנר מיוזיק גרופ
לה-לה לנד רקורדס

לה-לה לנד רקורדס (באנגלית: La-La Land Records) הייתה חברת תקליטים שהוקמה בשנת 2002. דרך חברת התקליטים הזו יצאו פסקולים שונים של סרטים כדוגמת The Conjuring של "לזמן את הרוע" (2013),<ref></ref> ו-A Quiet Place Part II של "מקום שקט 2" (2021).<ref></ref>

בשנת 2013, הוציאה עם ווטר-טאוור את פסקול סרט האימה "לזמן את הרוע" (2013), The Conjuring, שזכה להצלחה.<ref></ref>

== רקע והיסטוריה ==
חברת התקליטים לה-לה לנד רקורדס הוקמה בשנת 2002, דרכה יצאו פסקולים של סרטים מסוגות שונות.

== לקט מתוך פסקולי החברה ==
להלן לקט מתוך הפסקולים שיצאו על ידי חברת התקליטים:
* 2013: The Conjuring
*2021: A Quiet Place Part II

== קישורים חיצוניים ==
* 

== הערות שוליים ==

קטגוריה:חברות תקליטים
Anywhere Away from Here

"Anywhere Away from Here" הוא סינגל של הזמר-יוצר האנגלי ראג-אנ'-בון מאן והזמרת-יוצרת האמריקאית פינק. הסינגל יצא ב-9 באפריל 2021, והוא מופיע באלבום האלופן השני של ארג-אנ'-בון מאן, Life by Misadventure. נכון ליוני 2021, לשיר יש יותר מ-16 מיליון השמעות בספוטיפיי.<ref name="Spotify"></ref>

== רקע ==
בהצהרה על יציאת השיר, ראג-אנ'-בון מאן אמר כי: "השיר הזה הוא השתקפות כנה של הרצון להיעלם ממצבים לא נוחים - על הפגיעות שכולנו מתמודדים איתה. זה כבוד שיש את פינק לסינגל הזה ואני כל כך שמח שהיא מסוגלת להיות חלק ממנו." באותה הצהרה, פינק תיארה כיצד פגשה את ראג-אנ'-בון מאן באירופה ב-2017, לאחר ששמעה לראשונה את הסינגל שלו "Human" מ-2016, באמרה: "עד אז כבר התאהבתי בקולו וכשנפגשנו באופן אישי אני למדתי במהירות שיש לו גם נשמה יפה. מאז, ידעתי שאני רוצה לעבוד איתו יום אחד. 'Anywhere Away From Here' לא יכול להיות שיר טוב יותר עבורנו לשיר יחד. אני כל כך מתכבדת להיות חלק משיתוף הפעולה הזה."<ref></ref><ref></ref>

== ביקורת ==
רוב קופסי, מחברת המצעדים הרשמית, אמר כי: "בעקבות הסינגל המרגש של ראג-אנ'-בון מאן [ושל פינק], 'All You Ever Wanted', אנחנו נמצאים בבלדה של בלדה - וזו בלדה נכונה מהסוג המושך את לב האוזן. ההפקה מופשטת לקצת יותר מפסנתר, ומאפשרת לשמוע חריץ רגשי ולנהום בכל אחת מקולותיהם לצאת לדרך מלאה".<ref></ref>

== וידאו קליפ ==
הווידאו קליפ של השיר יצא לראשונה ליוטיוב ב-9 באפריל 2021. נכיון ליוני 2021, לשיר יש יותר מ-3 מיליון צפיות.<ref></ref>

== פרסים ומועמדויות ==
{| class="wikitable"
! שנה
! פרס
! קטגוריה
! תוצאה
! הערות
|-
! 2021
| פרסי הווידאו קליפים בברלין
| הקונספט הטוב ביותר
| 
| <ref></ref>
|}

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |ברחבי העולם
| 9 באפריל 2021
| הורדה דיגיטלית • הזרמת מוזיקה
| סוני מיוזיק אנטרטיינמנט
|<ref name="Tidal"></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי פינק
קטגוריה:שירי ראג-אנ'-בון מאן
קטגוריה:שירים באנגלית
קטגוריה:שירי כסף בממלכה המאוחדת
המרכז הלאומי לחקר אוטיזם

המרכז הלאומי לחקר אוטיזם הוא מרכז לחקר האוטיזם שהוקם באוניברסיטת בן-גוריון בשיתוף פעולה עם ההמרכז הרפואי האוניברסיטאי סורוקה ונתמך על ידי מענק ממשרד המדע והטכנולוגיה.

== היסטוריה ==
המרכז נוסד בשנת 2015 על ידי חוקרים מאוניברסיטת בן-גוריון ורופאים מהמרכז הרפואי אוניברסיטאי סורוקה אשר חוקרים, מאבחנים ומטפלים בילדים עם אוטיזם. בתחילת דרכו ייסד המרכז מאגר מידע אזורי לאוטיזם שאליו נאסף מידע נרחב הכולל מידע קליני על ההריון והלידה, ציונים ממבחנים התנהגותיים, סריקות MRI, ומידע גנטי. בשנת 2018 החליט משרד המדע לתמוך בהפיכת מרכז המחקר ללאומי ובעקבות זאת נוצר שיתוף פעולה עם עמותת אלו"ט ומרכז האוטיזם באסף הרופא. מאגר המידע נהפך מאזורי ללאומי ומכיל כיום מידע על מעל 1200 ילדים עם אוטיזם ברחבי הארץ. מידע זה כולל גם מדדי אורך שנאספים בביקורי מעקב לאורך שנים ומאפשרים ללמוד על התפתחות הילדים ושינוי בסימפטומים. שותפויות עם מרכזים רפואיים נוספים צפויים בשנים הקרובות.

מאגר המידע הלאומי מאפשר לחוקרים מכלל האוניברסיטאות והמרכזים הרפואיים בארץ לערוך מחקרים ארוכי טווח על אוכלוסיית נבדקים גדולה ולחבר בין מדדים שונים שרלוונטיים להבנת הסיבות לאוטיזם ולהבנת איכות האבחון והטיפול באוטיזם בישראל. במחקרים אלו מנסים החוקרים לזהות סוגים שונים של אוטיזם ולהבין את הסיבות והמנגנונים הביולוגיים שגורמים להתפתחות אוטיזם. כדי לקדם את האבחון והטיפול באוטיזם, המרכז מעודד מחקרים שמפתחים שיטות חדשות לאבחון וטיפול באוטיזם ומחקרים שבודקים את היעילות של שיטות אבחון וטיפול קיימות מתוך הבנה שילדים שונים זקוקים לפתרונות שונים.

המרכז פועל על פי עקרון שהחיבור בין החוקרים באוניברסיטאות, הקלינאים במרכזים הרפואיים, המשפחות, ובוגרים עם אוטיזם הוא קריטי לקידום המחקר, האבחון, והטיפול באוטיזם בישראל.

== קישורים חיצוניים ==
* 

== הערות שוליים ==

2021 06
קטגוריה:המרכז הרפואי האוניברסיטאי סורוקה
קטגוריה:הקשת האוטיסטית: ארגונים
קטגוריה:אוניברסיטת בן-גוריון בנגב
ואמושורוסי

ואמושורוסי (בהונגרית: Vámosoroszi) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול האוקראיני. 

בדומה ליישובים רבים באירופה, גם אוכלוסיית ואמושורוסי קטנה בעשרות השנים האחרונות, מ-565 תושבים בשנת 1990 עד 531 תושבים בשנת 2020.

הכפר ואזורו מיושבים לסירוגין מאז המאה ה-14.

==יהודי ואמושורוסי==
יהודים חיו בואמושורוסי בתקופות זמן שונות. ליד בית העלמין הציבורי קיימת מצבה של יהודי.

בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|2
|
|-
|1880
|43
|528
|-
|1910
|21
|
|-
|1920
|17
|
|-
|1930
|7
|
|-
|1941
|5
|620
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
The Conjuring: The Devil Made Me Do It (פסקול)

The Conjuring: The Devil Made Me Do It: Original Motion Picture Soundtrack הוא פסקול סרט האימה העל-טבעי האמריקאי "לזמן את הרוע 3: בשליחות השטן" (2021), שהולחן על ידי המלחין ומפיק הסרטים האמריקאי ג'וסף בישארה.<ref name=":0"></ref> הפסקול יצא לאור ב-28 במאי 2021, על ידי חברת התקליטים ווטר-טאוור מיוזיק.<ref></ref>

The Conjuring: The Devil Made Me Do It הוא הפסקול הרשמי של סרט האימה העל-טבעי שובר הקופות "לזמן את הרוע 3: בשליחות השטן" (2021), שיצא לאקרנים בסמוך לצאתו,<ref></ref> והוא הפסקול השישי אותו מלחין ג'וסף בישארה עבור היקום הקולנועי של לזמן את הרוע.<ref name=":0" />

== רקע והלחנה ==
בתוך The Conjuring: The Devil Made Me Do It נכללים שירים מסוגת המוזיקה האלקטרונית ומוסגת מוזיקת אימה ומתח.<ref name=":0" /> כל שירי הפסקול הולחנו על ידי המלחין ומפיק הסרטים האמריקאי ג'וסף בישארה.<ref name=":0" /> השיר "Devil Opening", מהווה כשיר הפותח את הפסקול ואת הסרט "לזמן את הרוע 3: בשליחות השטן",<ref name=":0" /> ו-"Soaring Curses", סוגר אותם.<ref name=":0" />

שיר הנושא של הפסקול הוא "The Conjuring: The Devil Made Me Do It" שמשמש גם כרצועה הרביעית בו.<ref name=":0" />

== רשימת רצועות ==

== קישורים חיצוניים ==

== הערות שוליים ==

קטגוריה:פסקולים מ-2021
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
זייטה

זייטה (בהונגרית: Zajta) הוא כפר קטן במחוז סבולץ'-סטמאר-ברג שבצפון מזרח הונגריה בסמוך לגבול הרומני. 

בדומה ליישובים רבים באירופה, גם אוכלוסיית זייטה קטנה בעשרות השנים האחרונות, מ-398 תושבים בשנת 1990 עד 381 תושבים בשנת 2020.

הכפר ואזורו מיושבים לסירוגין מאז המאה ה-14

==יהודי זייטה==
יהודים חיו בזייטה בתקופות זמן שונות. בכפר קיים בית קברות יהודי ישן בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|21
|463
|-
|1910
|12
|
|-
|1920
|10
|
|-
|1930
|12
|
|-
|1941
|14
|661
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
מאטס סלס

מאטס סלס (בצרפתית: Matz Sels; נולד ב-26 בפברואר 1992) הוא כדורגלן בלגי, המשחק בעמדת השוער בנוטינגהאם פורסט.

==קריירת מועדונים==
סלס התחיל את הקריירה שלו בקבוצת הכדורגל של לירסה, אליה הצטרף בגיל 7. בשנת , הצטרף לקבוצה הבוגרת וכעבור שנתיים הפך לשוער הראשון של המועדון, לאחר עזיבתו של אייג'י קוואשימה. ב-29 ביולי 2012, סלס ערך את הופעת הבכורה שלו בקבוצה הבוגרת במשחק הליגה נגד גנט, בו הוא הציל פנדל. בקיץ , סירב לחתום על חוזה חדש במועדון, והודח מהרכב המועדון.

ב-31 בדצמבר 2013, סלס חתם בגנט. כעבור שבועיים, סלס ערך את הופעת הבכורה שלו בקבוצה במשחק הגביע נגד קורטרייק. בעונת , סלס הפך לשוער הראשון של המועדון ועזר לקבוצה לזכות באליפות הראשונה בתולדותיה. סלס, נבחר לשוער השנה בבלגיה לשנת .

ב-29 ביוני 2016, סלס חתם לחמש שנים בניוקאסל יונייטד תמורת 6.5 מיליון פאונד. ב-5 באוקטובר, סלס ערך את הופעת הבכורה שלו במשחק הליגה נגד פולהאם. סלס, רשם 9 הופעות בתחילת העונה, אך לאחר מכן איבד את מקומו בהרכב.

ב-22 ביוני 2017, סלס הושאל לאנדרלכט עד לסיום העונה.

ב-27 ביולי 2018, סלס חתם בשטרסבורג מליגת העל הצרפתית תמורת 3.5 מיליון פאונד.

ב-1 בפברואר 2024 חתם בנוטינגהאם פורסט מהפרמייר ליג. 3 ימים לאחר מכן, ערך את הופעת הבכורה שלו בקבוצה בתיקו 1-1 נגד בורנמות'.

==קריירה בינלאומית==
באוקטובר , סלס זומן לראשונה לסגל נבחרת הבוגרת לקראת המשחקים נגד ו במסגרת מוקדמות יורו 2020.

סלס, זומן לסגל הרחב של הנבחרת לקראת מונדיאל 2018, אך לא נכלל בסגל הסופי. לעומת זאת, הוא נכלל בסגל הנבחרת לקראת יורו 2020.

ב-3 ביוני 2021, סלס ערך את הופעת הבכורה שלו בנבחרת במשחק הידידות נגד .

נכלל בסגל נבחרת בלגיה לטורניר יורו 2024.

==תארים==
; גנט
*ליגת העל הבלגית: 

; ניוקאסל יונייטד
*פוטבול ליג צ'מפיונשיפ: 

; אנדרלכט
*הסופר ליג הבלגי: 

; שטרסבורג
*גביע הליגה הצרפתית: 

; אישיים
*השוער הבלגי של השנה: 

==קישורים חיצוניים==

== הערות שוליים ==

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני לירסה
קטגוריה:כדורגלני גנט
קטגוריה:כדורגלני ניוקאסל יונייטד
קטגוריה:כדורגלני אנדרלכט
קטגוריה:כדורגלני שטרסבורג
קטגוריה:כדורגלני נוטינגהאם פורסט
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים בלגים באנגליה
קטגוריה:ספורטאים בלגים בצרפת
קטגוריה:בלגים שנולדו ב-1992
תחנת דלובוי צנטר

תחנת דלובוי צנטר (ברוסית: Деловой центр) היא תחנת הרכבת התחתית של מוסקבה בקו סולנצבסקאיה.

התחנה קשורה במעבר עם תחנת "ויסטובצ'נאיה" של קו פיליובסקאיה, ותחנת "דלובוי צנטר" של קו הטבעת הגדול.

תחנת דלובוי צנטר נפתחה ב-31 בינואר 2014, והיא ממוקמת במוסקבה סיטי שברובע פרסננסקי.

התחנה נסגרה ב-24 בפברואר 2018 עקב עבודות בנייה במטרו, ונפתחה מחדש ב-12 בדצמבר 2020<ref>https://vnukovo-gazeta.ru/solncevskaja-linija-metro-popolnilas-novoj-stanciej-delovoj-centr</ref>.

==גלריה==
<gallery mode=packed heights="160px">
קובץ:Moscow metro Delovoi Center station (12238897235).jpg|רציף
קובץ:Станция метро Деловой центр-02117.jpg|גלריה להולכי רגל בקומה השנייה
קובץ:Станция метро Деловой центр-02119.jpg|לובי משולב עם תחנת דלובוי צנטר של קו פיליובסקאיה
</gallery>

== קישורים חיצוניים ==

== הערות שוליים ==

דלובוי צנטר
Culture

Culture הוא אלבום האולפן השני של הרכב ההיפ הופ האמריקאי מיגוס. האלבום יצא לאור ב-27 בינואר 2017, על ידי חברות התקליטים קוואליטי קונטרול מיוזיק, YRN ת'ה לייבל ו-300 אנטרטיינמנט.<ref></ref> האלבום מכיל הופעות אורח של די ג'יי חאלד, ליל עוזי ורט, גוצ'י מיין, 2 צ'יינז וטראוויס סקוט, כשבהפקה המוזיקלית השתתפו מפיקים כגון מורדה ביטס ומטרו בומין, בין היתר.

האלבום נתמך על ידי שלושה סינגלים: "Bad and Boujee", "T-Shirt" ו-"Slippery". האלבום קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200.<ref name="Culture Billboard"></ref> הוא הגיע גם לצמרת מצעד אלבומי ה-R&B/היפ-הופ, והפך לאלבום הראשון של מיגוס בצמרת שני המצעדים.<ref name="Culture Billboard"/> הוא הגיע היישר אל המקום הראשון גם במצעד האלבומים הקנדי.<ref></ref> ביולי 2017 זכה האלבום בתואר הפלטינה מטעם איגוד תעשיית ההקלטות האמריקאי. הוא אף הועמד לפרס גראמי בקטגוריית "אלבום הראפ הטוב ביותר" בשנת 2018.

== דירוגים ==
{| class="wikitable sortable"
!ארגון
!דירוג
!מיקום
!מקור
|-
|בילבורד
|100 אלבומי הראפ הגדולים בכל הזמנים: רשימת צוות
|91
|<ref></ref>
|}

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! דנמרק (IFPI Denmark)
| פלטינה 
| 20,000
|-
! צרפת (SNEP)
| זהב 
| 50,000
|-
! בריטניה (BPI)
| כסף 
| 60,000
|-
! ארצות הברית (RIAA)
| פלטינה 
| 1,000,000
|}

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי מורדה ביטס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
Culture II

Culture II הוא אלבום האולפן השלישי של הרכב ההיפ הופ האמריקאי מיגוס. האלבום יצא לאור ב-26 בינואר 2018, על ידי חברות התקליטים קפיטול רקורדס, מוטאון וקוואליטי קונטרול. האלבום הוא אלבום כפול המכיל 24 רצועות, בהן הופעות אורח של 21 סבאג', דרייק, גוצ'י מיין, טראוויס סקוט, טראוויס סקוט, טיי דולה סיין, ביג שון, ניקי מינאז', קארדי בי, פוסט מאלון ו-2 צ'יינז. האלבום הופק בפועל על ידי קוואבו, לצד עבודת הפקה מוזיקלית של מפיקים כגון מטרו בומין, בודה בלס, קניה וסט, פארל ויליאמס ומורדה ביטס, בין היתר.<ref></ref><ref></ref> האלבום הוא אלבום ההמשך של אלבומם הקודם של מיגוס, Culture.

האלבום נתמך על ידי ארבעה סינגלים: "MotorSport", "Stir Fry", "Walk It Talk It" ו-"Narcos", וכן על ידי הסינגל השיווקי "Superstars".<ref></ref><ref></ref> האלבום קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200.<ref name="Billboard"></ref> זהו האלבום השני של מיגוס שהגיע לצמרת המצעד.<ref name="Billboard"/>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×2
| 160,000
|-
! דנמרק (IFPI Denmark)
| פלטינה
| 20,000
|-
! צרפת (SNEP)
| זהב
| 50,000
|-
! ניו זילנד (RMNZ)
| זהב
| 7,500
|-
! נורווגיה (IFPI Norway)
| זהב
| 10,000
|-
! בריטניה (BPI)
| זהב
| 100,000
|-
! ארצות הברית (RIAA)
| פלטינה ×2
| 2,000,000
|}

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומי המשך
קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי מייק דין
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי קוביטס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת מוטאון
קטגוריה:אלבומי חברת קפיטול רקורדס
Culture III

Culture III הוא אלבום האולפן הרביעי של הרכב ההיפ הופ האמריקאי מיגוס, והאחרון שיצא לפני מותו של טייקאוף. האלבום יצא לאור ב-11 ביוני 2021, על ידי חברות התקליטים קפיטול רקורדס, מוטאון וקוואליטי קונטרול מיוזיק.<ref></ref> האלבום הוא השלישי והאחרון בסדרת האלבומים של מיגוס, Culture,<ref></ref> והוא יצא לאחר אלבומם השלישי Culture II, שיצא ב-2018 ואלבומי סולו הבכורה של כל חברי ההרכב, שיצאו בין אוקטובר 2018 לפברואר 2019. האלבום תוכנן במקור לצאת בקיץ 2020, אך נדחה בעקבות מגפת הקורונה..<ref name="Quarantine"></ref> האלבום מכיל הופעות אורח של דרייק, קארדי בי, פולו ג'י, פיוצ'ר, ג'סטין ביבר, ג'וס וורלד ו-YoungBoy Never Broke Again. האלבום נכלל במקום העשירי ברשימת "10 האלבומים הטובים ביותר של 2021: רשימת הצוות - בחירתו של ג'ואל אוארטו" על ידי מגזין Yahoo!.<ref name=":5"></ref>

== רשימת רצועות ==

== מיקומי שיא ==

== קישורים חיצוניים ==
* 

== הערות שוליים ==

קטגוריה:אלבומי 2021
קטגוריה:אלבומים באנגלית
קטגוריה:אלבומי היפ הופ
קטגוריה:אלבומים שהופקו על ידי מורדה ביטס
קטגוריה:אלבומי חברת מוטאון
קטגוריה:אלבומי חברת קפיטול רקורדס
קטגוריה:אלבומים שיציאתם נדחתה בעקבות מגפת הקורונה
מוקסה טכנולוגיות

מוקסה טכנולוגיות (באנגלית: Moxa Technologies) היא חברת טכנולוגיה טייוואנית, המתמחה בקישוריות קצה, מחשוב תעשייתי ופתרונות תשתיות רשת.<ref></ref> מטה החברה בטאיפיי, טייוואן.<ref></ref>

== היסטוריה ==
בשנת 2005 מוקסה מימנה תחרות חיבורים בינלאומית לגילוי יישומים חדשים של שרתי מכשירים אלחוטיים.<ref></ref>

עד שנת 2005 הייתה מוקסה חברה של 30 מיליון דולר, ועד 2008 של 100 מיליון דולר. בתגובה לתחרות נאלצה החברה להתמקד במוצרים יוקרתיים.<ref name="Industrial Ethernet Book 2010"></ref>

בנובמבר 2018 הודיעו מוקסה וטרנד מיקרו על הקמת תאגיד משותף בשם TXOne Networks אשר יתמקד בצרכי האבטחה של האינטרנט התעשייתי של הדברים (IoT).<ref></ref>

בשנת 2019 חברו מוקסה ואוניברסיטת טייוואן הלאומית להשקת מעבדת מחקר ופיתוח בשם מעבדת החדשנות ברשת MOXA-NTU. המוקד העיקרי של המעבדה יהיה ברשת רגישות לזמן.<ref></ref>

== מוקסה אמריקה ==
Moxa Americas היא חברת הבת האמריקאית של מוקסה עם מטה בברי, קליפורניה. Moxa Americas הוקמה בשנת 1992 ומעסיקה כ-800 עובדים.<ref></ref>

== הערות שוליים ==

קטגוריה:חברות אלקטרוניקה טאיוואניות
צ'צ'לקה מנומרת

צ'צ'לקה מנומרת (שם מדעי: Ortalis guttata) הוא מין של עוף קרקע מהסוג צ'צ'לקה שבמשפחת ההוקיים. המין נפוץ ביערות גשם במדינות ברזיל, בוליביה, קולומביה, ונצואלה, פרו ואקוודור עד לגובה של 1,700 מטר מעל לגובה פני הים. היא תוארה בידי החוקר יוהאן בפטיסט פון שפיקס בשנת 1825.

== מאפיינים ==
אורכו של הצ'צ'לקה המנומרת הוא 40 עד 60 סנטימטרים ומשקלו 500 עד 600 גרמים.

צבעו של העוף חום למעט הראש האפור והזנב השחור. צבע הנוצות משתנה בין תת-המינים השונים.

העוף שוכן עצים ושם מחפש פירות, זרעים וחרקים למאכל. העופות מזדווגים בין אוקטובר לנובמבר ובונים קנים כ־2 מטרים מעל לקרקע.

מין זה מוגדר על ידי הרשימה האדומה של IUCN כמין שאינו בסיכון בשל יכולתו להסתגל גם לבתי גידול שנפגעו בידי האדם (כמו יערות האמזונאס) ועקב גודלו הקטן יחסית למיני הסוג הוקו, שרבים מהם מצויים בסכנה בטבע.

== קישורים חיצוניים ==

== הערות שוליים ==

קטגוריה:טקסונים שתוארו בידי יוהאן בפטיסט פון ספיקס
קטגוריה:הוקיים
קטגוריה:עופות יער האמזונאס
קטגוריה:ברזיל: עופות
קטגוריה:בעלי חיים שתוארו ב-1825